es gl it gl gl pt gl gl fr gl es gl gl gl es war es es gl gl gl gl gl gl pt gl gl gl gl gl gl es es es gl gl gl es gl es gl gl gl gl es gl gl gl gl gl gl gl gl gl
Asociación para a custodia do Bosque Atlántico
André Santalla, Asociación Betula, en RNE co galo das Xornadas Rural Lab.
Artigo La Voz de Galicia (04/03/2020)
Artigo Nós Diario (05/03/2020)
A Brigada Deseucaliptizadora en Valón
Movemento Galego polo Clima
Asociación Galega de Custodia do Territorio
Asociación Instructiva de Caamouco
Rede Galega de Custodia do Territorio
BETULA pretende conservar os nosos bosques mediante acordos o convenios a longo prazo cos seus propietarios e sobre todo adquiríndoos (compra, doazón) acadando neste caso a súa conservación a perpetuidade.
Por iso é moi importante ter unha relación dos bosques e bosquetes de frondosas autóctonas (carballos, castiñeiras, salgueiros, freixos, etc.) que os socios e simpatizantes podedes facer nos vosos paseos. Podedes descargar a “plantilla” adxunta para cubrila. (Cadro Catálogo SixPac)
Na maior parte dos casos, un bosque ou bosquete é un conxunto de parcelas catastrais dun ou varios propietarios de carácter privado. Tratase de identificalo coas súas cordeadas xeográficas (punto medio), as súas referencias catastrais (nº polígono+nº parcela+nº recinto). Hai que ter en conta que unha parcela catastral pode ser dun solo “recinto”, por exemplo toda ela forestal ou de dous o mais recintos cando ten distintas superficies de vexetación (bosque, pradeira, terras de cultivo, etc).
1.-Superficie mínima de bosquete a catalogar: 2000 m2 (aprox. 4 ferrados)
2.-Temos que instalar o programa gratuíto oficial SixPAC https://sixpac.xunta.es/visorhtml5/ , coa súa última versión e así ver as fotos aéreas (ortofotos) destes bosques ou bosquetes
3.- Ábrese o Visor SixPac e buscamos a zona que imos visitar ou recoñecer e configuramos a ortofoto (indo a esquina superior dereita) para que se superpoñan na foto as parcelas catastrais desa zona. A continuación facemos unha fotocopia en color para levala ó campo.
4.- Unha vez que nos atopemos na zona marcamos con bolígrafo, na fotocopia, a/as parcela/s do bosquete. Poderemos marcar cun “C” se a especie principal son carballos, un “S” se é souto de castiñeiras, un “A” se son ameneiros, etc
5.- Logo, en casa, mirando no programa SixPac instalado no noso PC buscamos co rato un punto no medio do bosquete e anotamos na columna do Catálogo a latitude e lonxitude.
Despois pasando o rato sobre cada parcela vemos o seu número de identificación (nº polígono+nº parcela) e picando sobre ela obtemos a ficha chamada “Información SigPac” que trae os datos da súa superficie total e sobre todo das superficies e pendentes medias de cada “recinto” forestal (clave FO) que iremos pasando ao Catálogo.
6.- Así mesmo anotamos a especie arbórea principal e outras existentes e, na derradeira columna, o ESTADO DE CONSERVACIÓN E OUTRAS INFORMACIÓNS.
Convén indicar o estado no que se atopa o bosquete, ameazas e perigos, se ten valado, o acceso, etc. Non poñer xamais o nome/s do propietario/s aínda que se coñezan. Neste caso indicar simplemente “Propietario/s coñecido/s”.
7.- Unha vez feito o teu catálogo hai que mandalo á correo de BETULA: custodia.betula@gmail.com onde faremos o catálogo xeral ordenado por concellos.
Copyright © 2022 Betula Todos os dereitos reservados. Tema: Flash de ThemeGrill. Funciona con WordPress